ANDREW WOMMACK EVANKELIUMIN ÄÄRELLÄ
OPETUSTA ELIASTA 14/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetustani Eliasta. Nautin tästä kovasti.
Herra on haastanut minua Elian elämäntarinan kautta, -
josta kerrotaan 1. kuningasten kirjassa.
Tämä opetus muuttaa elämäsi, jos sovellat sen omaan tilanteeseesi.
Kyse ei ole vain miehestä, joka eli 3 000 ― 4 000 vuotta sitten, -
vaan miehestä, joka eli yhteydessä Jumalaan ja kuuli Jumalan puhetta.
Siksi hän sai nähdä kokonaisen kansan muuttuvan täysin.
Suosittelen, että hankit uuden kirjamme ja muut materiaalit aiheesta.
Olen käynyt läpi 1. kuningasten kirjan luvun 17 ja pääosan luvusta 18, -
jossa Elia haastoi Baalin profeetat kaksintaisteluun.
He valmistivat uhrin ja polttopuut, mutteivät sytyttäneet tulta.
He huusivat jumalansa puoleen, ja se jumala, joka vastaisi tulella, -
olisi tosi Jumala. Olemme jo lukeneet, että Elia voitti.
Meidän Jumalamme lähetti tulen taivaasta ja poltti uhrin ja puut.
Tuli nuoli myös veden alttarin ympäriltä ja kulutti alttarin kivetkin.
1. Kun. 18:39 "Kun kaikki kansa näki tämän, lankesivat he kasvoillensa -
ja sanoivat: 'Herra on Jumala! Herra on Jumala!'"
Tämä on minusta aivan upeaa.
Puhuin tästä paljon, mutta en nyt kertaa sitä.
Jakeessa 1. Kun. 18:39 kansa sanoi: "Herra on Jumala!"
Jae 40 "Mutta Elia sanoi heille: 'Ottakaa Baalin profeetat kiinni; -
älköön yksikään heistä pääskö pakoon'. Ja he ottivat heidät kiinni.
Ja Elia vei heidät Kiisonin purolle ja tappoi heidät siellä."
Usein opetetaan, että profeettoja oli 450, mutta jakeessa 19 sanotaan: -
"Mutta lähetä nyt kokoamaan kaikki Israel minun luokseni -
Karmel-vuorelle, sekä neljäsataa viisikymmentä Baalin profeettaa -
ja neljäsataa Aseran profeettaa, jotka syövät Iisebelin pöydästä."
Profeettoja oli siis 850, ja Elia vei heidät alas purolle, -
joka oli Karmel-vuoren juurella. Olen ollut Karmel-vuorella.
Tuon paikan näkeminen teki minuun suuren vaikutuksen.
Katsoin Välimerelle. Sattui olemaan todella kirkas päivä, -
eikä missään näkynyt pilviä. Kun kuitenkin katsoin oikein tarkasti, -
näin pienen, miehen kämmenen kokoisen pilven, aivan kuin Eliakin.
Kävin myös alhaalla purolla. Se teki kertomuksen paljon elävämmäksi.
Elia vei nuo 850 miestä purolle ja tappoi heidät siellä.
Kiitos Herralle, että elämme erilaista aikaa! Kaikki eivät ymmärrä tätä.
Heistä Raamattu on julma. He kyseenalaistavat sen kysyen, -
pitäisikö meidän tappaa kaikki, jotka ovat eri mieltä kristinuskon kanssa.
Ei, koska elämme uuden liiton alla. Vanhassa liitossa ei synnytty uudesti.
Jos ihminen myi sielunsa demoneille, se oli kuin syöpä, -
josta ei päässyt eroon muuten kuin leikkaamalla tuon osan irti.
Yhä edelleen syöpää hoidetaan joskus amputoimalla.
Jos syöpään olisi muu parannuskeino, emme tarvitsisi noin rankkoja hoitoja.
Meillä on nyt parannuskeino näihin asioihin, joten emme tapa kaikkia, -
jotka ovat kanssamme eri mieltä. He voivat syntyä uudesti ja muuttua.
Vanhassa testamentissa lapsi, joka kirosi vanhempansa, tuli tappaa, -
koska tottelemattomuus samoin kuin taikuus ja itsepäisyys -
on epäjumalanpalvontaan verrattava synti, 1. Sam. 15:23.
Tottelemattomuus on demonista, ja koska Vanhassa testamentissa -
ei ollut mahdollista syntyä uudesti ja vapautua demoneista, -
tuollaiseen syyllistyneet piti tappaa. Niiden hoitokeino ei ollut vielä tullut.
Nyt meillä on hoitokeino Jeesuksessa. Hänen kauttaan voimme puhdistua -
kaikesta tuosta, Apt. 13:39, joten emme enää kohtele ihmisiä noin.
Sama periaate kuitenkin pätee yhä.
Elialla oli nollatoleranssi sellaisia ihmisiä kohtaan, -
jotka eivät uskoneet Jumalaan. Nykyisin olemme heille armollisia -
ja yritämme voittaa heidät puolellemme rakkaudella, -
mutta meidän ei silti tule ajatella, että Jumalan luo on monta tietä.
Ei, on vain yksi oikea tie. Buddhan tai Muhammedin seuraaminen ei pelasta.
Apt. 4:12 "ei ole taivaan alla muuta nimeä ihmisille annettu, -
jossa meidän pitäisi pelastuman."
Jeesus on ainoa Pelastaja, eikä Jumalan luo ole toista tietä.
Emme saa hyväksyä muita ajatuksia. Ei meidän tarvitse tappaa ketään, -
mutta meillä tulee olla Elian asenne. Emme saa tehdä kompromisseja, -
vaan meidän tulee seistä totuuden puolella.
Elia siis tappoi 850 ihmistä. Hän teki sen yksin.
Tässä ei sanota, että muut olisivat auttaneet häntä.
Tästä puhutaan vielä luvussa 19.
1. Kun. 18:41 "Ja Elia sanoi Ahabille: 'Nouse, syö ja juo, -
sillä sateen kohina kuuluu'."
Kyse ei ollut konkreettisesta äänestä, vaan se kuului Elian sydämessä.
Hänhän sanoi jakeessa 36 tehneensä kaiken Herran käskystä.
Herra oli jo näyttänyt hänelle, että kun tuli olisi laskeutunut -
ja kansa kääntynyt Herran puoleen, Hän lähettäisi sateen.
Elialla oli jälleen Sana Jumalalta. Hän nousi Karmel-vuoren huipulle.
Hänhän oli laskeutunut alas purolle.
Karmel-vuori ei ole sellainen vuori kuin vuoret täällä Coloradossa, -
mutta se oli kuitenkin useita kymmeniä metrejä korkea.
Vuoren huipulla hän käski Ahabin lähteä kotiin ennen sadetta.
Jae 42 "Niin Ahab nousi syömään ja juomaan. Mutta Elia nousi -
Karmelin huipulle, kumartui maahan ja painoi kasvonsa polviensa väliin.
Ja hän sanoi palvelijallensa: 'Nouse ja katso merelle päin'.
Tämä nousi ja katsoi, mutta sanoi: 'Ei näy mitään'.
Hän sanoi: 'Mene takaisin'. Näin seitsemän kertaa."
Voisin puhua tästä pitkään, mutta yritän puhua lyhyesti.
Minulla on myös opetus paremmasta tavasta rukoilla.
Herra oli jo sanonut Elialle lähettävänsä sateen.
Siksi Elia puhui sateen kohinasta. Taivas oli kuitenkin pilvetön.
Tarkoittiko Jumalan Sana sitä, että sade tulisi automaattisesti?
Ei, Elian piti tehdä oma osuutensa, ja hän alkoi rukoilla -
vapauttaakseen sen, mistä Jumala oli jo puhunut, jotta se toteutuisi.
Useimmat eivät ymmärrä, miten nämä kaksi asiaa liittyvät toisiinsa.
He ajattelevat, että jos Jumalan tahto on vaikkapa parantaa joku, -
saada hänet menestymään, tai vapauttaa hänet masennuksesta, -
se vain tapahtuu itsekseen. Ei, vaan Jumala toimii ihmisten kautta.
Jumala oli jo puhunut Elialle sateesta, joten se tulisi tapahtumaan, -
mutta sen piti virrata Elian kautta. Hänen piti uskollaan vapauttaa -
Jumalan voima. Aluksi palvelija ei nähnyt mitään, vaikka Elia rukoili.
Todellisuus puhui Elian rukousta vastaan.
Elia ei mennyt itse katsomaan. Sen, joka uskoo ja rukoilee, -
ei tarvitse keskittyä luonnollisiin asioihin ja odottaa jotain tapahtuvaksi.
Hänen on keskityttävä yliluonnolliseen ja kuljettava uskon varassa.
Rukoilin juuri erään naisen puolesta, joka pyysi rukousta polvensa vuoksi.
Kysyin, saisinko panna käteni polven päälle. Hänellä oli housut jalassa.
Hän suostui ja sanoi, että vaivan pystyi näkemään ja tuntemaan.
En halunnut kuulla, etteivät yksityis- kohdat saisi minua epäuskoiseksi.
Laskisin käteni polven päälle, ja se paranisi, sillä hyvä.
Tein niin. Hänen kipunsa katosivat, ja hän pystyi taas kävelemään.
Ihmiset haluavat kertoa rukoilijalle kaikki negatiiviset yksityiskohdat.
He näyttävät kaiken, mikä on vialla ja sen, miten paha tilanne on.
Elia taas pysyi Herran edessä ja lähetti palvelijan etsimään merkkiä.
Nämä kaksi ovat tasapainossa. Meidän ei tarvitse vain uskoa -
välittämättä lainkaan todellisuudesta, mutta jos keskitymme siihen liikaa, -
uskomme voi horjua, jos rukousvastausta ei näy heti.
Meidän tulee uskoa Jumalaan, mutta samalla meidän tulisi nähdä -
jokin merkki vastauksesta. Elia lähetti palvelijan katsomaan 7 kertaa.
Katsotaanpa, mitä Jaakobin kirjeessä sanotaan Eliasta.
Hänestä siis puhutaan Uudessa testamentissa.
Jaak. 5:17 "Elias oli ihminen, yhtä vajavainen kuin mekin, -
ja hän rukoili rukoilemalla, ettei sataisi; -
eikä satanut maan päällä kolmeen vuoteen ja kuuteen kuukauteen."
Tämä on ainoa kohta Raamatussa, -
jossa mainitaan Elian profetoiman kuivuuden tarkka kesto.
Jae 18 "Ja hän rukoili uudestaan, ja taivas antoi sateen, -
ja maa kasvoi hedelmänsä."
Tässä ei siis sanota, että Elia rukoili uudestaan ja uudestaan 7 kertaa.
"Ja hän rukoili uudestaan, ja taivas antoi sateen". Hän rukoili kerran, -
mutta lähetti palvelijan etsimään merkkiä vastauksesta 7 kertaa.
Meillä tulee olla tällainen asenne rukouksessa. Meidän tulee uskoa -
jakeen Mark. 11:24 mukaan: "kaikki, mitä te rukoilette ja anotte, -
uskokaa saaneenne, niin se on teille tuleva."
Meidän tulee uskoa, kun rukoilemme, ja silloin tulemme saamaan sen.
Vastaus voi tulla sekunnissa tai seuraavana päivänä, -
mutta se tapahtuu tulevaisuudessa. Siihen on uskottava ensin.
Jakeen Jaak. 5:18 perusteella uskon, että Elia rukoili vain kerran, -
mutta lähetti palvelijansa katsomaan seitsemän kertaa.
Kun rukoilen jotakin, uskon saaneeni sen, mutta jos en näe vastausta heti, -
jatkan rukousta, mutta en enää pyydä samaa asiaa uudestaan.
Rukoilen kiittäen ja ylistäen Jumalaa, koska se rakentaa minua -
ja keskittää huomioni vastaukseen ongelman sijasta.
Saatan pyytää jotakuta rukoilemaan kanssani sopimusrukouksen.
Tiedän jo saaneeni sen, mitä pyydän, mutta haluan hänen sopivan -
jakeiden Matt. 18:19―20 mukaan: "jos kaksi teistä maan päällä keskenään -
sopii mistä asiasta tahansa, että he sitä anovat, niin he saavat sen..."
Saatan myös käyttää arvovaltaani ja sanoa paholaiselle, -
että käsken sairauden tai ongelman väistyä tieltäni.
Jatkan siis rukousta näin, kunnes näen vastauksen.
1. Tess. 5:17 "Rukoilkaa lakkaamatta."
Tämän voi ymmärtää monella tavalla. Monet ymmärtävät sen niin, -
että meidän pitäisi rukoilla koko ajan. En rukoile nyt, vaan teen tv-ohjelmaa.
En rukoile myöskään silloin, kun nukun tai saarnaan.
En usko tämän tarkoittavan, että pitäisi rukoilla 24 tuntia päivässä.
Sen voi tulkita myös niin, että olemme jatkuvasti yhteydessä Herraan.
Kolmas tapa on ajatella se niin, että jos alamme rukoilla jotakin, -
jatkamme rukousta niin kauan, kunnes näemme rukousvastauksen.
Emme kuitenkaan rukoile samaa asiaa uudestaan ja uudestaan.
Sehän tarkoittaisi, ettemme uskoisi Jumalan kuulleen rukoustamme.
Uskon saaneeni vastauksen, mutta sen tuleminen näkyväksi voi kestää.
Jos lääkäri antaisi sinulle ihme- lääkkeen, joka parantaisi syövän, -
sen nielaisemisesta saattaisi kulua muutama päivä, -
ennen kuin sen vaikutus alkaisi näkyä, mutta nieltyäsi sen uskoisit silti, -
että parantumisprosessi olisi jo alkanut sisälläsi.
Samoin kun rukoilemme, uskomme jo saaneemme vastauksen.
Jumalan voima on tullut meihin, mutta kehomme ei vielä ole reagoinut.
Niinpä jatkamme rukousta. Emme enää toista pyyntöämme, -
mutta kiitämme Jumalaa ja kuljemme uskon varassa, emme näkemisen.
Elia teki näin. Hän rukoili ja lähetti palvelijansa katsomaan 7 kertaa.
1. Kun. 18:44 "Seitsemännellä kerralla palvelija sanoi: 'Katso, pieni pilvi, -
miehen kämmenen kokoinen, nousee merestä'. Niin Elia sanoi: 'Nouse -
ja sano Ahabille: 'Valjasta ja lähde alas, ettei sade sinua pidättäisi''."
Elian ei tarvinnut nähdä täyttä myrskyä uskoakseen, -
että hänen rukoukseensa oli vastattu. Pieni pilvi riitti.
Olen ollut tuolla samassa paikassa ja katsonut Välimerelle.
Sieltä näkyy silmänkantamattomiin pelkkää merta.
Yhtäkkiä taivaalle ilmestyi pieni, kämmenen kokoinen pilvi.
Voin siis hyvin kuvitella, mitä Elia näki.
Pieni merkki riitti.
Elia tiesi, että oli murtanut esteen ja loput vastauksesta seuraisi.
"Nouse ja sano Ahabille: -
'Valjasta ja lähde alas, ettei sade sinua pidättäisi'.
Ja tuossa tuokiossa taivas kävi mustaksi pilvistä ja myrskytuulesta, -
ja tuli ankara sade. Mutta Ahab nousi vaunuihinsa ja lähti Jisreeliin.
Ja Herran käsi tuli Elian päälle, ja niin hän vyötti kupeensa ja juoksi -
Ahabin edellä Jisreeliin saakka."
"Kupeiden vyöttäminen" tarkoittaa sitä, että tuolloin ihmisillä oli viitat -
ja vyötäröllä vyön tapainen kangas. Ennen juoksemaan lähtemistä -
oli nostettava viitan helma jalkojen välistä eteen -
ja sidottava se tuolla vyöllä, ettei kompastuisi viitan helmaan.
Näin viitan helmasta tuli ikään kuin housut, eikä se jäänyt jalkoihin.
Tätä siis tarkoittaa, kun Raamatussa puhutaan kupeiden vyöttämisestä.
Elia siis vyötti kupeensa ja juoksi Ahabin edellä Jisreeliin.
Sinne oli matkaa muistaakseni matkaa noin 30 kilometriä.
Tarkistin sen ennen ohjelmaa, mutta unohdin sen jo.
Ahab lähti edeltä hevosvaunuilla, mutta silti Elia juoksi hänet kiinni.
Aivan mahtavaa.
Elia oli juuri haastanut Baalin profeetat ja ilkkunut heitä.
Hän oli kastellut oman uhrinsa, jotta sen sytyttäminen olisi vaikeaa -
ja olisi selvää, että Jumala poltti sen.
Elia rukoili, ja taivaasta laskeutui tuli, joka poltti uhrin ja alttarin.
Koko kansa teki parannuksen ja palvoi Jumalaa.
Sitten Elia tappoi 850 Baalin ja Aseran profeettaa.
Sitten hän palasi vuoren huipulle ja rukoili niin kauan, -
kunnes näki, että rukoukseen vastattiin. Sitten alkoi sade.
Elia oli innoissaan, ja adrenaliini virtasi hänen suonissaan.
Hän oli kokenut asioita, joita kukaan muu ei ollut koskaan kokenut.
Hän sai nähdä kokonaisen kansan hylkäävän pakanajumalat -
ja kääntyvän jälleen Jumalan puoleen. Elia oli niin innoissaan -
ja täynnä adrenaliinia, että hän juoksi 30 kilometrin matkan Jisreeliin -
hevosvaunuja kovempaa. Aikamoinen juttu, eikö?
Vaikka kaikki on kuvattu todella yksityiskohtaisesti, en usko, -
että meistä kukaan voi täysin ymmärtää, miten Elia sen koki.
Koko 3,5 vuoden hiljaiselo huipentui tähän hetkeen.
Tätä hetkeä hän oli odottanut, ja vihdoin se koitti.
Kaikki hänen unelmansa täyttyivät upealla tavalla.
Opetussarjani kolmas osa, joka käsittelee aihetta "Pyhä tuli", -
on tänään saatavissa viimeistä päivää.
Ensi jaksossa siirrymme 1. kuningasten kirjan lukuun 19.
Tähän mennessä Elia on menestynyt kaikessa, mihin on ryhtynyt.
Kaikki on huipentunut siihen, että Jumalan tuli laskeutui taivaasta -
ja koko kansa heittäytyi maahan ja kääntyi Jumalan puoleen.
Heti luvun 19 alussa saamme kuitenkin lukea, -
mikä oli Elian pahin virhe. Hän tulee mokaamaan pahasti.
Kerron tästä tarkemmin ensi jaksossa.
Useimmat uskovat, että olemme heikoimmillamme silloin, -
kun olemme paineen alla. Silloin jotkut jopa kieltävät uskonsa.
Minusta asia on päinvastoin. Tämäkin raamatunkohta osoittaa sen.
Ihminen on kaikkein haavoittuvaisin silloin, kun hän on tehnyt parhaansa, -
kaikki on mennyt niin kuin pitää ja hän on onnensa kukkuloilla.
Menestys tuhoaa meidät useammin kuin epäonnistuminen.
Jonkun mielestä tämä voi kuulostaa nurinkuriselta.
On olemassa sanonta, jonka mukaan sitruunasta tulee sitruunamehua, -
kun sitä puristetaan. Se tarkoittaa, että paineen alla paljastuu, -
mitä meissä oikein on sisällä. Minusta se on päinvastoin.
Kun olemme epätoivoisessa tilanteessa, selkä seinää vasten, -
jopa ne, jotka eivät tunne Jumalaa hyvin, kääntyvät Hänen puoleensa.
He kokevat, että jos Jumala ei auta, heitä kohtaa katastrofi.
Paatunutkin rukoilee vaikeassa paikassa, mutta kun kaikki on hyvin, -
olemme haavoittuvaisia, koska silloin emme ole niin riippuvaisia Jumalasta.
Kuvittelemme, ettemme tarvitse Häntä, koska pärjäämme itsekin.
Silloin monet joutuvat tuhoon. Uskon, että se näkyy maassamme.
Vaikeassa tilanteessa, esimerkiksi toisen maailmansodan aikana, -
monet etsivät Herraa ja rukoilivat. Oli valtakunnallisia rukousiltoja.
Nyt taas elämme menestyksen aikaa, ja kokonainen sukupolvi on kasvanut -
sellaisessa yltäkylläisyydessä, josta esi-isämme vain unelmoivat.
Siksi monet ovat hylänneet Jumalan.
Paljon useammat tekevät niin hyvinä aikoina kuin huonoina.
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan kolmas osa kertoo pyhästä tulesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoja Andrewin tulevista tapahtumista.
Lokakuussa 2013 hän on Australian Victor Harborissa, -
Melbournessa, Carrarassa ja Gold Coastissa.
Marraskuussa hän vierailee Louisianassa ja Teksasissa -
ja tammikuussa Phoenixissa ja Coloradossa.
Lisätietoja tapahtumista alueellasi saat nettisivuiltamme.
Olen tulossa Australiaan lokakuussa 2013.
Tämä on kolmas matkani sinne, ja olen siitä innoissani.
Ensimmäiseksi vierailen Etelä-Australian Victor Harborissa.
Olen siellä Glorious Grace -konferenssissa.
Seuraavaksi viivyn yhden päivän Melbournessa.
Lopuksi pidämme seminaarin -
Australian Gold Coastissa.
Siellä vietämme myös Australian Charis-raamattukoulun avajaisia.
Siitä tulee hieno tapahtuma.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta.
Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Oletko muutoksentekijä? Meillä on yhteistyökouluja eri puolilla maailmaa.
Sama totuus, joka vapauttaa Englannin-koulussamme, -
vapauttaa myös Belfastissa, Pietarissa ja Amsterdamissa.
Nettisivuiltamme tai palvelunumerostamme saat tietoa -
kaikista yhteistyökouluistamme.
Muuta elämäsi ja muuta maailma.
Suomennos: Anni Lähteenmäki